ddrg/super_eurlex huggingface dataset:
KIRJALLINEN KYSYMYS E-2181/01 esittäjä(t): Stavros Xarchakos (PPE-DE) komissiolle. Kreikan viranomaisten kiistanalaiset päätökset.



Virallinen lehti nro 040 E , 14/02/2002 s. 0210 - 0210



KIRJALLINEN KYSYMYS E-2181/01 esittäjä(t): Stavros Xarchakos (PPE-DE) komissiolle (23. heinäkuuta 2001) Aihe: Kreikan viranomaisten kiistanalaiset päätökset Kreikan lehdistössä 6. heinäkuuta 2001 julkaistujen tietojen mukaan miljoona kreikkalaista henkilöllisyystodistusta joudutaan tuhoamaan Kreikan korkeimman hallintotuomioistuimen vahvistettua, että henkilötietojen suojelun periaate ei edellytä kansalaisuutta koskevan tiedon poistamista uusista henkilöllisyystodistuksista. Mainittakoon, että 300 000 uutta todistusta ilman mainintaa kansalaisuudesta on jo jaettu kreikkalaisille kansalaisille huolimatta komission kannasta, jonka mukaan Kreikan viranomaisten päätös oli laiton. Kreikan poliisin viranomaiset ilmoittivat, että uudet henkilöllisyystodistukset, joissa ei mainita myöskään uskontoa, peruutetaan, ja 700 000 jo painettua todistusta on tuhottava. Miten Euroopan komissio suhtautuu Kreikan viranomaisten laittomaksi osoittautuneeseen päätökseen poistaa tieto kansalaisuudesta uusista henkilöllisyystodistuksista? Aikooko se määrätä pakotteita maille, jotka rikkovat yhteisön lainsäädäntöä ja laiminlyövät Euroopan unionin hyvissä ajoin esittämät varoitukset siitä, että kansalaisuuden merkitsemättä jättäminen on laitonta, ja jos aikoo, minkälaisia? Mitä seuraamuksia olisi Euroopan yhteisöjen tuomioistuimen mahdollisella tuomiolla, jos se päättäisi, että myös uskonnon pakollinen merkitsemättä jättäminen olisi yhteisön lainsäädännön vastaista? Onko uskontoa koskevan tiedon vapaaehtoinen merkitseminen vastoin yhteisön lainsäädäntöä? António Vitorinon komission puolesta antama vastaus (27. syyskuuta 2001) Komission 4. joulukuuta 2000 päivätyssä kirjeessä Kreikan viranomaisille todetaan, että uudet kreikkalaiset henkilötodistukset, joissa ei mainita kansalaisuutta, ovat yhteisön oikeuden vastaisia. Kreikan korkein hallinto-oikeus on vahvistanut komission kannan, ja Kreikan viranomaiset ovat sen hyväksyneet. Yhteisön oikeudessa ei säädetä seuraamuksista jäsenvaltioille, jotka eivät täytä niille EY:n perustamissopimuksen 228 artiklan (entisen 171 artiklan) mukaan kuuluvia velvollisuuksiaan. Jos kuitenkin yhteisöjen tuomioistuin toteaa, että jäsenvaltio, jota asia koskee, ei ole noudattanut sen tuomiota, se voi määrätä jäsenvaltion suorittamaan kiinteämääräisen hyvityksen tai uhkasakon samassa 228 artiklassa vahvistetun menettelyn mukaisesti. Uskontoa koskevan vapaaehtoisen merkinnän osalta komissio viittaa Alexander Alavanosin esittämään suulliseen kysymykseen H-0456/00(1) antamaansa vastaukseen. Tässä yhteydessä on myös syytä muistaa, että Kreikan korkein hallinto-oikeus on todennut, että uskonnon vapaaehtoinenkin mainitseminen henkilötodistuksessa on vastoin Kreikan perustuslakia. (1) Vastaus on annettu 13.6.2000.
KIRJALLINEN KYSYMYS P-2194/01

esittäjä(t): Concepció Ferrer (PPE-DE) komissiolle

(17. heinäkuuta 2001)

Aihe: BSE:n aiheuttamat vahingot liha-alalle

Vastauksena hätään, joka Eurooppaa on kohdannut BSE-tapausten vuoksi, ja sen aiheuttamiin vahinkoihin Euroopan komissio on myöntänyt erilaisia tukia rehun tuottajien ja viljelijöiden kärsimien tappioiden korvaamiseksi.

Saamiemme tietojen mukaan mitään tukia ei ole annettua sektoreille, jotka riippuvat yksinomaan naudan- ja lampaanlihan myynnistä. Tällaisia sektoreita ovat lihakaupat ja casquerot (kauppiaat, jotka myyvät sisäelimiä ja eläimen muita syötäviä osia, jotka eivät ole lihaa), jotka ovat erittäin erikoistuneita tai lähes erikoiskäsityöläisiä. He ovat joutuneet kärsimään erittäin paljon, mutta heillä ei ole paljonkaan mahdollisuuksia monipuolistaa tarjontaansa.

Ottaen huomioon, että alan syvimmän kriisin aikaan lihakauppiaiden myynti laski 70-80 prosenttia ja casquerojen lähes 100 prosenttia ja ottaen huomioon direktiivit 85/374/ETY(1) ja 1999/43/EY(2), Euroopan parlamentin mietinnön A4-0020/97 sekä 25. tammikuuta 1999 annetun päätöksen 283/1999/EY(3), kysyn seuraavaa. Katsooko komissio, että pitäisi hyväksyä toimenpiteitä, joilla korvataan lihakauppiaiden ja casquerojen kärsimiä tappioita ja lievennetään BSE-kriisin aiheuttamia vahinkoja?

(1) EYVL L 210, 7.8.1985, s. 29.

(2) EYVL L 141, 4.6.1999, s. 20.

(3) EYVL L 34, 9.2.1999, s. 1.

Franz Fischlerin komission puolesta antama vastaus

(6. syyskuuta 2001)

Komissio pyytää kunnianarvoisaa jäsentä tutustumaan vastaukseen, jonka komissio antoi herra Colom i Naval esittämään kirjalliseen kysymykseen P-2013/01(1).

(1) Katso sivu 162.
KIRJALLINEN KYSYMYS P-2250/01 esittäjä(t): Richard Balfe (PSE) komissiolle. Aksumin obeliskin palauttaminen Etiopiaan.



Virallinen lehti nro 040 E , 14/02/2002 s. 0227 - 0227



KIRJALLINEN KYSYMYS P-2250/01 esittäjä(t): Richard Balfe (PSE) komissiolle (19. heinäkuuta 2001) Aihe: Aksumin obeliskin palauttaminen Etiopiaan Italian rauhansopimuksen artiklassa 37, joka tuli voimaan syyskuussa 1947, edellytettiin että Italian tulee palauttaa 18 kuukauden kuluessa kaikki Etiopiasta sotasaaliina anastettu. Italian ja Etiopian välisessä sopimuksessa vuonna 1997 päätettiin, että Mussolinin määräyksellä 1937 anastettu Aksumin obeliski, joka pystytettiin Roomaan ns. Roomaan marssimisen muistoksi, palautettaisiin vuoden 1997 kuluessa. Ottaako komissio Italian ulkoministeriön kanssa puheeksi obeliskin palauttamisen kysyäkseen, milloin Italian valtio lunastaa lupauksensa obeliskin palauttamisesta? Pyydän komissiota myös edellyttämään Italian ulkoministeriöltä kannanottoa muun Etiopiasta anastetun sotasaaliin palauttamisesta. Ennen kaikkea haluan tietää, milloin aiotaan palauttaa Etiopian sotaa edeltäneen ajan kansallisarkisto, jota säilytetään Italian valtionarkistossa, ja etiopialainen, samalta ajalta peräisin oleva lentokone Tsehai, joka tätä nykyä on Italian ilmailumuseossa? Poul Nielsonin komission puolesta antama vastaus (5. syyskuuta 2001) Kyseinen asia ei kuulu komission toimivaltaan, minkä vuoksi komissio ei voi toimittaa pyydettyjä tietoja.
KIRJALLINEN KYSYMYS E-1679/01 esittäjä(t): Isidoro Sánchez García (ELDR) neuvostolle. Lausunnot Espanjan alueisiin sovellettavista rakennerahastoista.



Virallinen lehti nro 040 E , 14/02/2002 s. 0077 - 0077



KIRJALLINEN KYSYMYS E-1679/01 esittäjä(t): Isidoro Sánchez García (ELDR) neuvostolle (15. kesäkuuta 2001) Aihe: Lausunnot Espanjan alueisiin sovellettavista rakennerahastoista Yhteisön toimielinten ja erityisesti neuvoston kaikkia toimia sitoo avoimuus. Voiko neuvosto toimittaa minulle toukokuun alussa Ruotsissa pidetyn ulkoministerineuvoston kokouksen tekstin sisällön, erityisesti Espanjan ulkoministeri Josep Piquén lausunnot Espanjan alueisiin sovellettavista rakennerahastoista? Vastaus (8. lokakuuta 2001) Neuvosto ei pitänyt istuntoa Ruotsissa toukokuun alussa. Arvoisa parlamentin jäsen viittaa todennäköisesti Nyköpingissä 5. ja 6. toukokuuta 2001 pidettyyn Euroopan unionin ulkoasianministerien epäviralliseen kokoukseen. Neuvosto haluaa muistuttaa, että epävirallisissa ministerikokouksissa tähdätään mahdollisimman vapaaseen näkemysten vaihtoon laaja-alaisista kysymyksistä. Nämä kokoukset eivät ole neuvoston istuntoja eivätkä ne korvaa neuvoston normaalia toimintaa. Tästä johtuen niissä ei ole virallista esityslistaa eikä neuvosto tuota niihin liittyviä asiakirjoja ennen eikä jälkeen kokouksien. Epävirallisten ministerikokousten perusteella ei missään tapauksessa laadita virallisia päätelmiä eikä tehdä virallisia päätöksiä, minkä tulee selvästi ilmetä mahdollisista lehdistötiedotteista.
KIRJALLINEN KYSYMYS E-2029/01

esittäjä(t): Giovanni Pittella (PSE), Fiorella Ghilardotti (PSE) ja Guido Sacconi (PSE) komissiolle

(13. heinäkuuta 2001)

Aihe: Eettisistä arvoista kertovan merkin käyttöönotto

Eettisen merkin käyttöönotto yrityksissä olisi todistus työssä sovellettavista arvoista, eli tuotteiden laadusta sekä yrityksissä noudatettavista toimintatavoista, mikä kannustaisi niitä vastaamaan paitsi taloudellisiin myös sosiaalisiin haasteisiin.

Eettisen merkin käyttöönotto helpottaisi sellaisten toimintatapojen kuten lapsityövoiman tai pimeän työn käytön kieltämistä ja luomaan positiivisia yhteistyösuhteita toimielinten kanssa.

Katsooko komissio tarpeelliseksi ottaa käyttöön tällainen järjestelmä ja siihen liittyvät säännökset, joilla varmistettaisiin sen levittäminen ja asianmukainen käyttö?

Anna Diamantopouloun komission puolesta antama vastaus

(6. syyskuuta 2001)

Komissio on tietoinen niin sanottujen eettisten ja sosiaalisen vastuun merkkien yleistymisestä. Merkkien käyttöönottajia ovat yksittäiset valmistajat, teollisuuden alat, kansalaisjärjestöt ja julkisen vallan edustajat.

Merkkien avulla voidaan välittää positiivista sosiaalista muutosta yritysten, vähittäiskauppiaiden ja kuluttajien keskuuteen ja edistää siten Kansainvälisen työjärjestön (ILO) keskeisten työnormien (kokoontumisvapaus, pakkotyön lakkauttaminen, syrjimättömyys ja lapsityövoiman käytön lopettaminen) noudattamista.

Merkkejä koskevat aloitteet ovat kuitenkin laajuudeltaan ja mahdollisilta vaikutuksiltaan rajallisia, sillä yleensä ne kohdistuvat ainoastaan yksittäiseen vähittäiskaupan niche-markkinointiin ja koskevat tavallisesti pelkästään tuonti- ja ylellisyystuotteita.

Eettiset ja sosiaalisen vastuun merkit antavat takeet siitä, että hyödyke on tuotettu ilman hyväksi- tai väärinkäyttöä. Takeiden paikkansapitävyyttä ei kuitenkaan voi tarkistaa testaamalla varsinaista tuotetta. Siksi merkkien yhteydessä olisi suoritettava säännöllisiä työpaikan tarkastuksia, mikä on käytännössä monimutkaista ja ongelmallista.

Komissio on käsitellyt näitä kysymyksiä yritysten sosiaalista vastuuta koskevassa vihreässä kirjassa(1) ja käynnistänyt kuulemisprosessin, jonka tavoitteena on kartoittaa, miten voidaan parhaiten kehittää, arvioida ja edistää yritysten sosiaalisen vastuun välineiden (kuten eettisten ja sosiaalisen vastuun merkkien) vaikuttavuutta ja luotettavuutta. Vihreän kirjan julkistamispäivänä komissio esitti tiedonannon(2) perustyönormien edistämisestä ja työmarkkina- ja sosiaalipolitiikan ohjausjärjestelmän kehittämisestä maailmanlaajuistumisen yhteydessä.

(1) KOM(2001) 366 lopullinen.

(2) KOM(2001) 416 lopullinen.
KIRJALLINEN KYSYMYS E-1474/01 esittäjä(t): Bart Staes (Verts/ALE) komissiolle. Saksalaisvalmisteiset kemialliset aseet Turkissa.



Virallinen lehti nro 040 E , 14/02/2002 s. 0047 - 0048



KIRJALLINEN KYSYMYS E-1474/01 esittäjä(t): Bart Staes (Verts/ALE) komissiolle (18. toukokuuta 2001) Aihe: Saksalaisvalmisteiset kemialliset aseet Turkissa Vastauksesta kysymykseen E-0655/01(1) käy ilmi, että komission jäsen Chris Patten ei pidä a) Saksan puolustusministeriön antamaa apua Turkissa sotilastarkoituksessa toimivan kemian laboratorion rakentamiseen ja b) Turkin armeijan kurdien PKK-liikettä vastaan 11. toukokuuta 1999 kemiallisin asein tekemässä hyökkäyksessä käyttämien kranaattikärkien saksalaista alkuperää merkityksellisinä seikkoina yhteisen ulko- ja turvallisuuspolitiikan kannalta. Komission jäsen Patten nimittäin kieltäytyy tekemästä SEU:n 22 artiklan mukaista ehdotusta neuvostolle a) saadakseen Saksan puolustusministeriöltä tietoja siitä avusta, jota se antoi uuden sotilaallisen kemian laboratorion rakentamiseen Turkkiin ja b) saadakseen Münchenin yliopistosta tietoja Turkin armeijan Kurdistanin PKK-liikettä vastaan 11. toukokuuta 1999 kemiallisin asein tekemässä hyökkäyksessä käyttämien kranaattikärkien saksalaisesta alkuperästä (Buck ja Depyfag). Miten komissio perustelee sen, että se ei aio tehdä edellä mainittuja kysymyksiä koskevia ja tarkalleen SEU:n 22 artiklan mukaisia (jokainen jäsenvaltio tai komissio voi saattaa neuvoston käsiteltäväksi yhteiseen ulko- ja turvallisuuspolitiikkaan liittyviä kysymyksiä sekä tehdä ehdotuksia neuvostolle) ehdotuksia neuvostolle, vaikka molemmat kysymykset ovat poikkeuksellisen tärkeitä yhteisen ulko- ja turvallisuuspolitiikan kannalta? (1) EYVL C 187 E, 3.7.2001, s. 231. Christopher Pattenin komission puolesta antama vastaus (10. syyskuuta 2001) Ulkosuhteista vastaava komissaari ei sanonut vastauksessaan kirjalliseen kysymykseen E-0655/01 pitävänsä parlamentin jäsenen esittämiä kysymyksiä merkityksettöminä. Komissio katsoo kuitenkin, että tiedonsaantipyyntöä, joka voitaisiin esittää Saksan puolustusministeriölle tai saksalaiselle yliopistolle, koskevaa Euroopan unionista tehdyn sopimuksen 22 artiklan mukaista ehdotusta ei voida tehdä tarkoituksena saada neuvoston yksimielinen hyväksyntä säädökselle ja erityisesti yhteiselle kannalle tai toiminnalle. Komissio voi siis ainoastaan pyytää parlamentin jäsentä tutustumaan edelliseen vastaukseensa ja muistuttaa, että kaksikäyttötuotteiden ja -teknologian vientiä koskevan yhteisön valvontajärjestelmän perustamisesta 22 päivänä kesäkuuta 2000 annetun asetuksen (EY) N:o 1334/2000 täytäntöönpano ei kuulu yhteisen ulko- ja turvallisuuspolitiikan (YUTP) soveltamisalaan eikä sitä koskevaa ehdotusta voida tämän vuoksi tehdä neuvostolle Euroopan unionista tehdyn sopimuksen 22 artiklan perusteella.
KIRJALLINEN KYSYMYS E-2161/01 esittäjä(t): Jorge Hernández Mollar (PPE-DE) komissiolle. Eurooppa kääntää selkänsä kuivattujen hedelmien tuottajille.



Virallinen lehti nro 040 E , 14/02/2002 s. 0206 - 0206



KIRJALLINEN KYSYMYS E-2161/01 esittäjä(t): Jorge Hernández Mollar (PPE-DE) komissiolle (19. heinäkuuta 2001) Aihe: Eurooppa kääntää selkänsä kuivattujen hedelmien tuottajille Espanjalaisessa Málagan provinssissa menetetään kuivattujen hedelmien tuotannonalalla yli miljardi pesetaa, mikäli Euroopan unioni jättää sen vaille perusrakenteiden parantamiseksi ja alan ajantasaistamiseksi myönnettävää tukea. Málagan provinssissa tuotetaan manteleita vaikeakulkuisilla syrjäisillä alueilla, joilla on melkein mahdotonta viljellä mitään muuta. Sen lisäksi viljelmät ovat kuivaa maata, minkä takia tuottavuus hehtaaria kohden jää melkein neljäsosaan siitä, minkä samankokoinen palsta tuottaa Kaliforniassa, jonka kanssa alue ei voi luonnollisestikaan kilpailla. Pitääkö komission mielestä kuivattujen hedelmien alalla noudatettua tukipolitiikkaa jatkaa, jotta tällä yksipuolisella viljelyalalla, josta monet perheet esimerkiksi Málagan provinssissa ovat riippuvaisia ja joka on heidän ainoa elinkeinonsa, ei tapahtuisi todellista joukkotuhoa? Franz Fischlerin komission puolesta antama vastaus (6. syyskuuta 2001) Maatalousneuvoston 23. heinäkuuta 2001 pidetyssä kokouksessa tehtiin pähkinäalan osalta seuraavat päätelmät: Neuvosto keskusteli laajasti pähkinäalan tilanteesta. Neuvosto pani merkille, että komissio on käynnistänyt perusteellisen tutkimuksen kaikista alan tulevaisuuteen liittyvistä näkökohdista. Siinä keskitytään erityisesti taloudellisiin, sosiaalisiin ja ympäristöllisiin kysymyksiin pähkinöiden tuotannossa. Neuvosto pyytää komissiota esittämään mahdollisimman pikaisesti kyseisen tutkimuksen päätelmät ja antamaan tarvittaessa asianmukaiset suositukset. Päätelmissä tarkoitettu tutkimus koskee muun muassa manteleiden tuotantoon syrjäisillä ja vaikeakulkuisilla alueilla liittyviä vaikeuksia.
KIRJALLINEN KYSYMYS E-1692/01 esittäjä(t): Gerhard Schmid (PSE) neuvostolle. Euroopan poliisiakatemian työ.



Virallinen lehti nro 040 E , 14/02/2002 s. 0078 - 0078



KIRJALLINEN KYSYMYS E-1692/01 esittäjä(t): Gerhard Schmid (PSE) neuvostolle (15. kesäkuuta 2001) Aihe: Euroopan poliisiakatemian työ Verkoksi luotu Euroopan poliisiakatemia perustettiin 1. tammikuuta 2001. Kysyn neuvostolta tähän liittyen: 1. Onko poliisiakatemia tai edes sen hallintoneuvosto aloittanut jo työnsä? 2. Jos vastaus on myönteinen, mitkä kansalliset korkealle johdolle tarkoitetut koulutuslaitokset muodostavat verkon? 3. Mihin perustetaan tai on perustettu pysyvä sihteeristö, jonka on määrä tukea poliisiakatemiaa hallinnollisissa tehtävissä, ja kuinka monta työntekijää siihen kuuluu? 4. Miten ratkaistaan tai on ratkaistu erilaisiin tilaisuuksiin ja seminaareihin liittyvä kieliongelma? 5. Onko olemassa opetussuunnitelmia ja jos on, niin millaisia ne ovat? 6. Millä paikkakunnilla seminaareja ja tilaisuuksia järjestetään? Vastaus (8. lokakuuta 2001) Neuvosto pyytää kysyjää kääntymään asiassa suoraan Euroopan poliisiakatemian EPC:n hallintoneuvoston puoleen.
KIRJALLINEN KYSYMYS E-0878/01 esittäjä(t): Alexandros Alavanos (GUE/NGL) komissiolle. Afganistanin muistomerkkien tuhoaminen.



Virallinen lehti nro 318 E , 13/11/2001 s. 0141 - 0141



KIRJALLINEN KYSYMYS E-0878/01 esittäjä(t): Alexandros Alavanos (GUE/NGL) komissiolle (27. maaliskuuta 2001) Aihe: Afganistanin muistomerkkien tuhoaminen Afganistanin ääriuskonnollinen Taleban-liike syyllistyy rikokseen maailman kulttuuriperintöä vastaan tuhoamalla maan esihistoriallisia, klassisia muistomerkkejä, minkä ovat tuominneet monet islamilaisen maailman johtajat samoin kuin Iranin presidentti Khatami. Monissa näistä muistomerkeistä on piirteitä eurooppalaisesta kulttuurista, koska ne luotiin hellenismin vaikutuspiirissä. 1. Mihin välittömiin toimiin komissio aikoo ryhtyä, jotta talebanien fanaattiselta tuhoamisvimmalta vielä säästyneet muistomerkit saataisiin pelastettua? 2. Aikooko komissio tukea välittömästi hellenististen ja muiden esi-islamilaisten taideteosten ostamiseen tarkoitetun maailmanlaajuisen rahaston luomista, jonka tavoitteena on, että teokset säästyvät ja ne voidaan palauttaa Afganistaniin, kun Taleban-hallinnon synkkä aikakausi on päättynyt? Christopher Pattenin komission puolesta antama vastaus (16. toukokuuta 2001) Komissio on tuominnut yhdessä jäsenvaltioiden ja ympäri maailmaa tulevien poliittisten ja uskonnollisten johtajien sekä kulttuurijärjestöjen kanssa Taleban-liikkeen päätöksen tuhota Bamiyanin Buddha-patsaat. Unionin puheenjohtajatroika ei onnistunut yrityksissään tavata talebanien johtaja mullah Omar tuhoamispäätöksen kumoamiseksi. Yhteisön julkilausumassa patsaiden tuhoamiskäskystä kehotetaan Taleban-johtoa olemaan toteuttamatta tätä syvästi traagista päätöstä, joka riistäisi Afganistanin kansalta sen rikasta kulttuuriperintöä. Myös kaikki muu historiallisten muistomerkkien tuhoaminen olisi yhtä traagista. Unionin viimeisimmässä yhteisessä kannassa 22 päivältä tammikuuta 2001 Afganistanista(1) kehotetaan kaikkia ryhmittymiä suojelemaan Afganistanin kulttuuriperintöä ja kannustetaan Unescon ja Afganistanin kulttuuriperinnön suojeluyhdistyksen toimintaa tällä alalla. Tässä suhteessa komissio on huomioinut, että Unescon pääjohtaja aikoo pian vierailla Pakistanissa ottaakseen esille Afganistanissa vielä jäljellä olevan islamilaisen ja esi-islamilaisen kulttuuriperinnön suojelun. Yhteisön budjetissa ei ole varoja, joilla voitaisiin tukea Afganistanin kulttuuriperinnön suojelemista. (1) EYVL L 21, 23.1.2001.
KIRJALLINEN KYSYMYS P-1910/01

esittäjä(t): Marialiese Flemming (PPE-DE) komissiolle

(21. kesäkuuta 2001)

Aihe: Syrjintä

Onko komissio valmis luopumaan kaikista niistä Euroopan unionissa olevista ikärajoista, jotka merkitsevät syrjintää iän perusteella ja ovat siten Amsterdamin sopimuksen artiklan 13 vastaisia?

Anna Diamantopouloun komission puolesta antama vastaus

(26. heinäkuuta 2001)

Komissio muistuttaa yhdenvertaista kohtelua työssä ja ammatissa koskevista yleisistä puitteista 27. marraskuuta 2000 annetusta neuvoston direktiivistä 2000/78/EY(1). Direktiivissä kielletään muun muassa ikään perustuva erilainen kohtelu, mukaan lukien ikärajoitukset, joilla ei ole lainsäädännön puitteissa objektiivisesti ja asianmukaisesti perusteltua, erityisesti työllisyyspoliittista, työmarkkinoita tai ammatillista koulutusta koskevaa oikeutettua tavoitetta, ja jos tämän tavoitteen toteuttamiskeinot eivät ole asianmukaisia ja tarpeen.

Jäsenvaltioiden on saatettava direktiivissä esitetyt vaatimukset osaksi kansallista lainsäädäntöään viimeistään 2. joulukuuta 2003. Jäsenvaltiot voivat tarvittaessa erityisolosuhteiden huomioon ottamiseksi hyödyntää 2. joulukuuta 2003 alkavaa kolmen vuoden lisäaikaa ikään tai vammaisuuteen perustuvaan syrjintään liittyvien tämän direktiivin säännösten täytäntöönpanemiseksi. Kunkin jäsenvaltion, joka käyttää hyväkseen kyseistä mahdollisuutta, on ilmoitettava asiasta komissiolle viipymättä ja toimitettava komissiolle vuosittain selvitys toimenpiteistä, joita se toteuttaa torjuakseen ikään ja vammaisuuteen perustuvaa syrjintää, sekä direktiivin täytäntöönpanon edistymisestä.

Komission palvelukseen ottamisesta järjestettävien kilpailujen ikärajoitusten osalta komissio pyytää arvoisaa parlamentin jäsentä tutustumaan vastaukseen, jonka komissio antoi Daniela Raschhoferin esittämään kirjalliseen kysymykseen E-1512/01(2).

(1) EYVL L 303, 2.12.2000.

(2) Katso sivu 132.
KIRJALLINEN KYSYMYS E-1771/01 esittäjä(t): Mogens Camre (UEN) komissiolle. Tuulimyllyjen valtion tuki.



Virallinen lehti nro 350 E , 11/12/2001 s. 0224 - 0224



KIRJALLINEN KYSYMYS E-1771/01 esittäjä(t): Mogens Camre (UEN) komissiolle (15. kesäkuuta 2001) Aihe: Tuulimyllyjen valtion tuki Pyydän komissiota ilmoittamaan, missä laajuudessa Tanskan lainsäädäntö voimaloille myönnettävästä valtion tuesta sisältää elementtejä, jotka ovat ristiriidassa EU:n kilpailusääntöjen kanssa, ja erityisesti voidaanko tuulimyllyille maksettava tuki EU:n sääntöjen mukaan maksattaa sähkön kuluttajilla? Mario Montin komission puolesta antama vastaus (27. heinäkuuta 2001) Komissio hyväksyi viime vuonna Tanskan lain, jonka mukaan valtiontukea myönnetään ennen vuotta 2000 perustetuille tuuli- ja biopolttoainevoimaloille.(1) Laki, jonka mukaan valtiontukea myönnetään myöhemmin perustetuille tuuli- ja biopolttoainevoimaloille, hyväksyttiin 20. kesäkuuta 2001. (1) EYVL C 354, 9.12.2000.
KIRJALLINEN KYSYMYS P-1108/01 esittäjä(t): Graham Watson (ELDR) komissiolle. Tietosuojaa koskeva EU:n ja Yhdysvaltojen safe harbor -sopimus.



Virallinen lehti nro 261 E , 18/09/2001 s. 0227 - 0227



KIRJALLINEN KYSYMYS P-1108/01 esittäjä(t): Graham Watson (ELDR) komissiolle (28. maaliskuuta 2001) Aihe: Tietosuojaa koskeva EU:n ja Yhdysvaltojen safe harbor -sopimus Komissio ennusti lokakuussa 2000, että sata yhdysvaltalaista yritystä allekirjoittaisi safe harbor -sopimuksen sen ensimmäisen kuukauden aikana ja tuhat yritystä vuoden kuluessa. Kuinka monta yritystä on tähän mennessä allekirjoittanut sopimuksen? Frederik Bolkesteinin komission puolesta antama vastaus (3. toukokuuta 2001) Safe harbor -järjestely tuli voimaan 1. marraskuuta 2000. Kolmekymmentä yhtiötä, joilla on toimipaikka Yhdysvalloissa, on tähän mennessä (30. maaliskuuta 2001) liittynyt siihen. Luettelo yhtiöistä on julkisesti nähtävillä Internet-sivustolla http://www.export.gov/safeharbor/. Yhdysvaltojen kauppaministeriö laati ennusteet, joihin arvoisa parlamentin jäsen kysymyksessään viittaa, lokakuussa 2000 ja komissio välitti ne edelleen parlamentille.